Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 1997. évi XXXI. törvény, mely 1997. november 1. napján
Paragraph Index: 236

67. § (1) bekezdésében megfogalmazott, a testi, szellemi és erkölcsi fejlődéshez való jogukkal kapcsolatos visszásságot jelent, ha az őket ápoló-gondozó otthonban egy tetőtérben kialakított foglalkoztató számukra megközelíthetetlen. VII. A fogyatékosokat ápoló-gondozó otthon gondozottainak az Alkotmány 70/D. §-ában deklarált, a legmagasabb szintű testi és lelki egészséghez való jogát sérti, ha az otthonban nincs betegszoba és elkülönítő, valamint az, ha a gondozottak bezárt szobákban felügyelet nélkül maradhatnak. VIII. Az Alkotmány 70/D. §-ában biztosított, a legmagasabb szintű testi és lelki egészséghez való jog sérelme veszélyének gyanúját veti fel az egyik gondozott esetében az elkülönítésére szolgáló speciális, párnázott, alul-felül zárt „ágy” alkalmazása. Két névtelen bejelentés és egy újságcikk foglalkozott a gödi egészségügyi gyermekotthon működésével. A beadványokban sérelmezték, hogy a gondozási díjon felül fizetett ún. zsebpénzt az intézet nem a gondozottakra fordítja. Kevésnek tartották az éjszakai szolgálatra beosztott gondozónők számát, akik állítólag az előírt szakképzettséggel sem rendelkeznek. 1999/79/II. szám Az otthonban sok „rácsos ágy” van, ezen kívül „túl is gyógyszerezik” a betegeket. Nincs foglalkoztatás, csupán megőrzik a gondozottakat. Nem megfelelő a ruházattal való ellátás, a gyermekek játékokat sem kapnak. Az újságcikk elsősorban az otthon fizikai állapotáról, a gazdálkodási nehézségekről, a szakképzett gondozók hiányából adódó problémákról írt. Az állampolgári jogok országgyűlési biztosa az illetékes Pest Megyei Közigazgatási Hivatal tájékoztatása, továbbá helyszíni vizsgálata alapján megállapította, hogy a Pest Megyei Tanács által 1977-ben a gyógypedagógiai vagy egyéb oktatásra és nevelésre alkalmatlan testi és értelmi fogyatékos gyermekek elhelyezésére, ápolására alapított gödi egészségügyi gyermekotthonban több alkotmányos jog sérült. I. A rendelkezésre bocsátott dokumentumokból egyértelműen megállapítható volt, hogy a gondozottak személyes tulajdonát képező költőpénzt az otthon saját költségvetése kiegészítéseként a közös szükségletek kielégítésére is felhasználta. Az otthon igazgatójának 1993-ban kiadott, a cselekvőképességet kizáró gondnokság alatt lévő, illetőleg magatehetetlen, mozgásukban korlátozott gondozottak saját készpénzének kezelését szabályozó utasítása 11. pontja szerint „közös bizonylat felhasználásával engedélyezem még a szükséges vásárlást abban az esetben, ha kedvezményes, akciós vásárlásra kerül sor. Ez esetben a számlát az intézet nevére kell kérni, és a hivatkozási szám alapján kell annak a gondozottnak a készpénzéből lekönyvelni, amely részére a vásárlás történt.” Az 1996. október 1-je és december 4-e közötti ún. gondozottankénti vásárlás összesítő nyomtatvány adatai szerint a költőpénz terhére vásároltak például tejterméket, zöldséget, sütőtököt, lisztet, gyümölcsöt, tojást, kenyeret, pontosabban meg nem nevezett árucikkeket „Alfa” megnevezés alatt. A megvásárolt termékek árát személyenként levonták a költőpénzből. Ez a gyakorlat az Alkotmány 13. § (1) bekezdésében foglalt tulajdonhoz való alkotmányos joggal kapcsolatban okoz visszásságot. II. Az otthonban a gondozottakat a fogyatékosság mértéke szerint helyezték el. Az emelet egyik részén a teljesen mozgásképtelen fekvő, a másik részén pedig a részben mozgássérült, például tolókocsis értelmi fogyatékosokat helyezték el, akik számára az emeleti elhelyezés rendkívül megnehezíti az épület elhagyását, ami az Alkotmány 18. §-ában deklarált egészséges környezethez való joggal összefüggésben jelent visszásságot. III. Az intézetben két-két lakószobához tartozik egy fürdőszoba, amelyekben általában egy fürdőkád, egy zuhanyozó, két-három WC és szükség szerint egy-két pelenkázó asztal található. A WC-k sem egymástól, sem a fürdőszoba egyéb részeitől nem voltak — például függönnyel — elválasztva, azokban a gondozási egységekben sem, ahol azt a kevésbé súlyos mértékben fogyatékos gondozottak önállóan használták. Az országgyűlési biztos álláspontja szerint az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes